NaiveNeuron/SloPal huggingface dataset:
Bugár, Béla, poslanec NR SR (2013-12-04):
Ďakujem za slovo. Pán poslanec Petrák, možnože vy máte iný slovník, ale my nejdeme na barikády, my ideme kľudným spôsobom protestovať proti tomu, čo ide robiť ministerstvo. Viete, vy ste tu začali hovoriť o nejakých rozdieloch, menšinové a povedzme slovenské školy, školy s vyučovacím jazykom slovenským, málotriedky, ale my hovoríme, že ak zrušíte čo i len jednu málotriedku, tak zrušíte, alebo minimálne ublížite duchu tej danej dediny. Tá daná dedina stratí jeden pevný pilier a bez toho, aby ste zabezpečili napríklad, ako hovoril kolega Érsek, bezpečný odvoz týchto detí povedzme aj do susedných dedín, ak je to tak, ako ste hovorili, že v okruhu pár kilometrov štyri takéto školy, ale aj na severe, nielen na juhu. Zas robíte rozdiely! Ak to nezabezpečíte, tak, samozrejme, to bude ďalšia záťaž pre rodičov týchto detí. Nesúhlasím s vami, hovoríte, že ministerstvo bude brať ohľad na demografický vývoj. Prepáčte, ak ministerstvo týmto zákonom stanoví normatív, ako môže brať ohľad? Poruší zákon? No nehnevajte sa, to ja si myslím, že nemôže ani pán minister, ale ani vy. Takže to, toto je obyčajné sypanie popola, možnože nie na vašu hlavu, ale do oči tých, ktorých sa to týka. Takže nemusí, nemôže ministerstvo porušiť, porušiť normatívy. Hovorili ste o jazykovej zdatnosti. Prepáčte, ako súvisí povedzme spôsob výučby, metodika výučby slovenského jazyka na školách menšinových so zrušením málotriedok? Miešate si pojmy s dojmami. Práve my hovoríme, že treba zaviesť takú metodiku, aby deti nemali problém dorozumievať sa po slovensky.
Laššáková, Jana, podpredsedníčka NR SR (2012-10-24):
Ďakujem pekne, pán podpredseda vlády a pán minister financií. Chce zaujať k rozprave stanovisko spravodajca? Nie. Prerušujem rokovanie o tomto bode programu. Máme ešte štyri minúty do hlasovania. Myslím si, že budeme pokračovať. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 129/2000 Z. z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov v znení zákona č. 394/2011 Z. z . Vládny návrh zákona má tlač 162. Spoločná správa výborov má tlač 162a. Teraz prosím podpredsedu vlády a ministra financií Petra Kažimíra o odôvodnenie vládneho návrhu zákona. Nech sa páči, pán minister. Pán minister, nech sa páči, uveďte návrh zákona.
Žiga, Peter, podpredseda NR SR (2024-02-21):
Ďalším vystupujúcim v rozprave je pán poslanec Matovič. (Reakcia z pléna.) Teraz tu bol, som ho tu videl. Okej. Pán poslanec Pollák.
Hrušovský, Pavol, podpredseda NR SR (2010-12-16):
Pán poslanec Fořt.
A. Belousovová, podpredsedníčka NR SR: (2007-09-14):
Posledná faktická poznámka, pani poslankyňa Nachtmannová.
Mezenská, Helena, poslankyňa NR SR (2013-12-13):
... to, že je to vlastne fraška, ak my ako parlament alebo aj ako vláda máme vydávať nejaké stanoviská k vedeniu demokratického dialógu v iných krajinách, keď si ho nevieme zabezpečiť vo vlastnej krajine, aj na tejto parlamentnej pôde, čoho dôkazom je aj dnešný deň.
Viskupič, Marián, poslanec NR SR (2020-07-14):
Ďakujem pekne za slovo. Ondro, ďakujem pekne za tvoje vystúpenie. Ja sa chcem tiež pridať k tvojej otázke a k tvojmu názoru, myslím si, že tých 5 000 euro, čo je na úrovni takmer päťmesačného priemerného platu obyvateľa Slovenskej republiky, je asi fakt už až drakonická sankcia. Teda tiež by som poprosil, aby sme možno pouvažovali nad tým, či tých 1 650 nie je fakt dostatočné. Mne sa zdá, že asi áno. Ďakujem pekne.
Pellegrini, Peter, podpredseda NR SR (2020-07-14):
Prezentujme sa a hlasujme. Prezentujme sa a hlasujme o tomto návrhu. (Hlasovanie.) Prítomných 114 poslancov, za 83, proti 28, zdržali sa 3. Konštatujem, že tento návrh sme schválili.
Grendel, Gábor, podpredseda NR SR (2020-11-04):
Prezentujme sa a hlasujme. (Hlasovanie.) Prítomných 106 poslancov, za 79, proti nikto, zdržalo sa 27, hlasovali všetci. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Pán spravodajca, uveďte, prosím, hlasovanie.
Paška, Pavol, predseda NR SR (2013-12-12):
(Hlasovanie.) 145 prítomných, 80 za, 62 proti, 3 sa zdržali. Sme v treťom čítaní . Otváram rozpravu. Nemám prihlášku. Vyhlasujem ju za skončenú a záverečné hlasovanie o zákona ako o celku.
Kollár, Boris, predseda NR SR (2022-11-08):
Pán poslanec Goga.
Blanár, Juraj, poslanec NR SR (2018-02-06):
Pani kolegyňa, vo vašom vystúpení ste si viackrát protirečili a dokonca ste aj neuvádzali pravdivé informácie. Pán kolega Bastrnák to spomenul, ja to len zduplikujem, pretože vy ste opäť manipulovali, hovorili ste o nejakom 30-eurovom poplatku, čo nie je pravda. Vy to veľmi dobre viete, že je to úhrada, a ak tak úhrada za priamo zdravotný výkon. Prehliadka alebo obhliadka mŕtvych je rovnako vyriešená. No a poplatky u lekára, to už som si zvykol, to neustále tu manipulujete, pretože vy viete veľmi dobre, že je taxatívne určené, za čo môže lekár vybrať a za ostatné úkony ak vyberá, tak je to v rozpore so zákonom. Desaťeurový poplatok, všetci sa zhodneme, že urgenty sú zneužívané. Hovorila to aj vo faktickej poznámke ďalšia kolegyňa. A tento návrh je práve preto, aby sa toto zneužívanie znížilo, ale zároveň sa tu dáva možnosť tým, ktorí to budú potrebovať, predovšetkým tehotným ženám, aby v prípade, keď niečo bude potrebné riešiť súvisiace s tehotenstvom, aby to mohlo byť bez poplatku. Ale na záver chcem povedať, lebo to je typická forma opozície, aj vaša, pani poslankyňa. V prípade, keby sme alebo minister nereagoval v tomto zákone o radiačnej ochrane na tieto veci, ktoré vznikli, tak by ste nás kritizovali, aj jeho, že však ste to mohli riešiť v tomto zákone, prečo ste to neriešili. Ako aj pán kolega Krajčí hovorí o tom, viete, mali by sa lepšie pripravovať tie zákony a tak ďalej. Keď príde zákon, ktorý, pani Cigániková, ste teraz komentovali a že je potrebné viacej k tomu pozmeňujúcich návrhov, tak potom hovoríte, že sme tu len mašinéria, ktorá hlasuje, nič viac. A keď sa napríklad ide urobiť nejaký pozmeňujúci návrh, tak už je to zle. No však sme tu na to, aby sme nad tým uvažovali, aby sme navrhovali.
Budaj, Ján, poslanec NR SR (2018-06-20):
Ďakujem, pán predsedajúci, za pochopenie. Chcem sa prihlásiť len kvôli tomu, aby som poďakoval pani Verešovej, že vyslovila ako za ústavných činiteľov ospravedlnenie. Je to kľúčové, aby na pôde Národnej rady zaznelo ospravedlnenie rodine a pozostalým po Henrym, pretože vskutku sa zapíše do príbehov slovenského zápasu s násilím. My v posledných rokoch čelíme aj kvôli novším technológiám, ktoré umožňujú nebývalú demokratizáciu verejného diskurzu, čelíme aj obrovskej infekcii agresivity, že v tom verejnom diskurze, ktorý prebieha na sociálnych sieťach, sa veľmi ľahko darí šíriť tejto infekcii, agresivity, násilia, nenávisti. Národná rada je povinná sa voči tejto, tomuto nebezpečiu ohradiť a ja by som chcel veriť, že by mala stáť na čele úsilia o zmierlivú atmosféru v spoločnosti, toleranciu, slušnosť a znášanlivosť. Bez týchto sloganov a neustáleho obnovovania slušnosti a znášanlivosti sa totiž demokracia, pluralita stáva neznesiteľnou, nepríjemnou a nebude mať podporu. Preto ako hlavný demokratický orgán Slovenska je našou povinnosťou, aby tu zaznelo ospravedlnenie pozostalým, aby tu zazneli jasné gestá solidarity so všetkými, ktorí bránia na ulici bezbranných, so všetkými, ktorí stoja na strane slušnosti.
Hrušovský, Pavol, podpredseda NR SR (2011-10-11):
Pán poslanec Fronc, prerušujem vaše vystúpenie. Poprosím pánov poslancov, aby sme zachovali dôstojnosť rokovania. Tí, ktorí nechcú byť prítomní v rokovacej sále, nech ju opustia, a tí, ktorí chcú, nech nevyrušujú. Nech sa páči, pán poslanec.
Krnáč, Kamil, poslanec NR SR (2011-06-01):
Ďakujem. Pani ministerka, ja chcem len poďakovať za energiu, ktorú ste venovali tomuto návrhu zákona. Sám som sa zúčastnil diskusií o úpravách tohto zákona a môžem potvrdiť, že diskusie a konzultácie prebiehali naozaj v korektnom a konštruktívnom duchu . A neviem sa dočkať, kedy konečne táto novela bude účinná, pretože tu sa naozaj nejedná o ovládnutie prokuratúry. Prokuratúra už ovládnutá politicky je, žiaľbohu, my sa ju snažíme teraz oslobodiť. Ďakujem.
Hrušovský, Pavol, podpredseda NR SR (2010-09-09):
Už je prítomný.
Paška, Pavol, predseda NR SR (2014-10-14):
Pekné popoludnie. Vážené panie poslankyne, vážení páni poslanci, budeme pokračovať v rokovaní. Pán poslanec Hlina.
Jurinová, Erika, podpredsedníčka NR SR (2015-11-26):
Ďakujem, pán poslanec. Dávam slovo ďalšiemu prihlásenému rečníkovi so svojimi interpeláciami, pánovi poslancovi Mariánovi Radošovskému. Pripomínam len rečníkom, aby nezabudli svoje interpelácie podať aj v písomnej forme.
Šimečka, Michal, podpredseda NR SR (2024-01-18):
Ďakujem pekne. Pán poslanec Bužo.
Grendel, Gábor, podpredseda NR SR (2020-07-14):
Nemôžte na pána kolegu Blahu!
Heger, Eduard, poslanec NR SR (2016-10-12):
Ďakujem pekne. Ja by som chcel ešte doplniť, že my sme vlastne na hospodárskom výbore mali o tom takú dosť rušnú debatu, kde sme sa na túto tému bavili so štátnou tajomníčkou, práve preto, že to tak zarezonovalo v súvislosti s podnikateľským prostredím. A ona tam vyjadrila, vyslovila takú jednu vec, že áno, my sme ocenili, že to je pozitívny krok, ale ten krok nie je úplný. A to, čo vlastne kolegyňa Kiššová predkladá, tak je úplnosť toho kroku, aby to bolo naozaj férové a vyrovnané, ten pomer štát verzus podnikatelia pri zadržiavaní alebo teda pri pokutách, alebo vyplácaní tých dlžných čiastok. Ale ja by som sa chcel opýtať, lebo ona povedala, že to, to si nemôžme dovoliť vlastne urobiť, tento krok, ktorý navrhuje kolegyňa Kiššová aj s kolegami. A aj preto mňa by zaujímalo, že či viete, pán minister, možno vy povedať, že koľko takých je daňových kontrol a o aký objem peňazí sa bavíme, že keď vlastne teraz my splníme tú podmienku, alebo tento zákon prinesie to, že im vyplatíme aj teda na tých šesť mesiacov, tak to je určitý balík peňazí, ktorý máte vykalkulované zrejme. A že koľko by teda peňazí to stálo, keby sme chceli urobiť tento férový krok, ktorý je úplný a mal by tak voči podnikateľskému prostrediu byť nastavený. Lebo my sme to tam s ňou rozoberali vtedy, tak neviem, že či ona dovtedy vám pripravila a že či by ste nám to vedeli prezentovať. Lebo možno sa nejedná o až taký veľký prípad, o až taký veľký počet prípadov a tým pádom by to nemal byť problém, byť priechodné, lebo to nebude nejaké nákladné. Tak ja by som len týmto trošku tak adresoval otázku na pána ministra ako doplňujúcu. Ďakujem.
Poliačik, Martin, poslanec NR SR (2013-06-25):
Takže hlasujeme o pripomienke pod bodom 1, odporúčanie gestorského výboru je neschváliť ju.
Ďuriš Nicholsonová, Lucia, podpredsedníčka NR SR (2019-02-06):
Pani poslankyňa Kuciaňová.
P. Prokopovič, poslanec: (2007-06-27):
Napriek tomu mi nedá, aby som na úvod nevyjadril trošku taký údiv nad tým, že hovoríme bombastický, aj v médiách to hovorili predkladatelia zákona, zákon roka. Okrem pani ministerky ani jeden člen vlády a myslím si, že minimálne ministra hospodárstva, ktorý riadi malé a stredné podnikanie. Okrem ministra výstavby, ktorý má takisto cez svoju agendu priamy súvis so Zákonníkom práce, minister financií ani nehovorím. Myslím si, že takáto vec by ich mala zaujímať, pretože aj doteraz už odzneli mnohé pozmeňujúce návrhy aj z radov koalície, ktoré menia alebo snažia sa zmeniť aj terajší stav, ktorý je navrhovaný, a teda ten stav, ktorý navrhujú navrhovatelia. Ďalej som trošku sklamaný z toho, že opäť poviem ten bombastický výraz zákon roka a úvodné slovo pani ministerky tri, štyri minúty. Je to, samozrejme, na zvážení každého. Ja to nekritizujem, len hovorím, trošku som udivený  tým, pretože osobne si myslím, že takýto dôležitý zákon, takáto dôležitá právna norma si vyžadovala možno trošku iný vstup, možno trošku iné uvedenie zvlášť, keď sme to dokázali narežírovať tak, aby sa začínalo dnes o 9.00 hodine, v najvýhodnejšom čase, kedy sú tu všetky médiá a podobne. Ale ešte raz hovorím, je to na zváženie, len myslím si, že zasluhovalo to trošku iný úvod. Dovoľte mi spočiatku trošku tak všeobecnejšie, ale hneď po dvoch, troch vetách budem už konkrétny, pretože aj to všeobecné, ktoré poviem v úvode, veľmi úzko súvisí s tým, o čom budem hovoriť ďalej. Dovolím si konštatovať, že Zákonník práce, o ktorom rokujeme, je skutočne ďalším typickým produktom tejto koaličnej vlády. Základná charakteristika nielen pri tomto, ale aj pri ďalších krokoch kabinetu Roberta Fica by sa dala zhrnúť do konštatovania dvoch pojmov nekvalifikovanosť a ideologická obmedzenosť. Poslednou demonštráciou, a to sú tie dve, tri vety, ktorými zdanlivo odbočím, ale veľmi s tým úzko súvisia, poslednou demonštráciou, ktorá toto, dá sa povedať, už pravidlo potvrdila, bol aj výkon predsedu vlády pri otváraní Tunela Sitiny, keď tvrdil, že v prepočte na meter ide o najdrahší tunel na svete. Samozrejme bez toho, aby vedel, že do ním spomínanej ceny treba zahrnúť aj ďalšie veci, ktoré sa urobili, príjazdové cesty a podobne. Nakoniec stačilo si prečítať odbornú tlač z pondelka k tejto téme, ktorá to veľmi jasne vysvetlila a už to porovnanie s inými krajinami bolo podstatne  iné. Ale niekedy stačí bublinu iba vypustiť, čo na tom, že to nie je pravda, teda nekvalifikovanosť, ideologická obmedzenosť a dodám k tomu aj vedomé zahmlievanie faktov.
Zs. Simon, minister pôdohospodárstva SR: (2003-11-11):
Kartagenský protokol o biologickej bezpečnosti je medzinárodný protokol, cieľom ktorého je prispievať k zabezpečeniu primeranej úrovne ochrany v oblasti bezpečnej prepravy, používania a iného nakladania so živými geneticky modifikovanými organizmami, ktoré môžu mať nepriaznivé účinky na ochranu a trvalo udržateľné využite biologickej diverzity. Protokol berie do úvahy aj riziká pre zdravie ľudí, a to s osobitným zreteľom na cezhraničný pohyb týchto organizmov v súlade s princípom predbežnej opatrnosti uvedeným v zásade č. 15 Deklarácie z Rio de Janeiro z Konferencie OSN o životnom prostredí a rozvoji. Slovenská republika sa aktívne zúčastňovala na príprave tohto protokolu, podpísala ho v Nairobi 24. mája 2000 a je pripravená plniť záväzky vyplývajúce z tohto protokolu. Protokol je podľa čl. 7 ods. 4 Ústavy Slovenskej republiky medzinárodnou zmluvou prezidentskej povahy, na vykonanie ktorej je potrebný zákon. Ministerstvo životného prostredia Slovenskej republiky vykonalo podrobnú analýzu princípov a záväzkov vyplývajúcich z Kartagenského protokolu a ich porovnania s platným právnym poriadkom a inými opatreniami v Slovenskej republike. Na základe výsledkov uvedenej analýzy možno konštatovať, že v Slovenskej republike sú vytvorené legislatívne, organizačné a inštitucionálne podmienky na plnenie záväzkov vyplývajúcich z tohto protokolu a Slovenská republika je pripravená na jeho ratifikáciu. Protokol nadobudol platnosť 11. septembra 2003. Prvá konferencia zmluvných strán sa bude konať vo februári budúceho roku. Na konferencii bude mať štatút členskej strany len tá delegácia, ktorá uloží ratifikačné listiny v sídle OSN 90 dní pred konaním konferencie. A to znamená do 20. novembra tohto roku. Všetky štáty Európskej únie a pristupujúce krajiny sa zaviazali, že tento termín stihnú aj jednotlivo, hoci Európska únia ako celok tento protokol ratifikovala už dávnejšie...
Gašpar, Tibor, podpredseda NR SR (2024-09-20):
Ďakujem za úvodné slovo generálnemu prokurátorovi. Dávam slovo spoločnej spravodajkyni z ústavnoprávneho výboru poslankyni Zuzane Plevíkovej, aby informovala Národnú radu o výsledku prerokovania správy vo výboroch. Nech sa páči.
P. Hrušovský, podpredseda NR SR: (2002-07-03):
Dávam slovo pánovi predsedovi výboru pre financie, rozpočet a menu pánovi poslancovi Farkasovi a prosím, aby Národnú radu informoval o prerokúvaní návrhu zákona vo výboroch, ako aj o stanovisku a odporúčaní gestorského výboru.
Kollár, Boris, predseda NR SR (2022-12-08):
Pán poslanec, nech dopadne hlasovanie v utorok akokoľvek, tento parlament tuná bude, kým si neschválime dva ústavné zákony, takže je to zase len na nás a ja za seba môžem povedať, že keď sa to aj posunie o mesiac, nebude to tu, lebo to zavetujeme. Dobre? Takže môžete si byť istý, že tento zákon nepôjde. Ďakujem pekne. S ďalšou faktickou poznámkou pán poslanec Ďurica.
Laššáková, Jana, podpredsedníčka NR SR (2013-03-13):
Pán podpredseda, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, pánovi poslancovi Kubánkovi. Nech sa páči, pán spravodajca, máte slovo.
Blanár, Juraj, podpredseda NR SR (2022-12-21):
Pán poslanec Kočiš s faktickou.
M. Hort, podpredseda NR SR: (2008-01-30):
Ďalej vystúpi vo faktickej poznámke pán poslanec Štefan Kužma. Nech sa páči.
Hlina, Alojz, poslanec NR SR (2015-06-15):
Ďakujem pekne. Ja len pre všetkých, ku ktorým sa to ešte ku vám nedostalo, tak vedzte, že Eva je ŠANCA. Naozaj teda budeme prudko masírovaní. Prečo to hovorím položartom, polovážne? My sme na dobrej adrese, na dobrom mieste a dobre, že sme tu. Lebo tu aj zaznelo v reči, že politici sú tí, ktorí, ale nám tie finančne skupiny začínajú vytvárať svojich politikov. Eva je ŠANCA, sa dozvedáme, Maták, že Edo Maták sa rozhodol, že on sa tiež nudí, že on chce tiež stranu. Však Špirko má rotvajlera na obojku, Maták povedal, že niekoho chce, Haščák, ten má zo dve. Viete, že to je, áno, my, naozaj sa to preklápa, že potom to už začne byť úplne iným súbojom. My, keď sme raz mali maringotku tri týždne pred Pentou ako protest proti arogancii, tak nám prišli ukazovať zoznam ľudí, ktorí do Penty chodia. Pán kolega, nehovorím, vy tam nie ste na tom zozname, ale by ste neverili, že koho všetkého majú pofotených, kto všecko tam chodil na konzultácie. A ja sa toho hanbím, to je presne, potom je možno namieste to, čo povedal ten Tkáč, že sú to s holou riťou, naozaj holofojtoši, ktorí idú do politiky s päťkorunou vo vrecku a za desať korún sa, proste do tej Penty je pre nich cťou tam ísť, keď ich pozvú. A koľkí tam nacupitkali. Viete, mňa to mrzí, mňa mrzí, že tu nie sú silní, slobodní, nezávislí politici, ktorí keď povedia, že to bude tak, tak to bude proste tak. A aj z rečí, a ja veľmi pozorne sledujem tú debatu a diskusiu, jak sa bude vyvíjať, ma mrzí, že je toho čoraz menej. Ale zjavujú sa svetielka nádeje, pán kolega, to neberte osobne, čiastočne ho vidím aj vo vás, vy ste v tom zozname neboli, ale by sa možno niekto čudoval, kto všetko cítil potrebu ísť konzultovať do Penty. A ja som z toho skoro odpadol. Ďakujem.
Pfundtner, Edita, poslankyňa NR SR (2014-11-27):
Ďakujem pekne za slovo. Vážená pani kolegyňa, pozorne som si preštudovala vaše pozmeňujúce návrhy a priznám sa, že nadobudla som naozaj dojem, že ste išli riadne nad rámec predloženého návrhu zákona. Ja na rozdiel od vás oceňujem snahu pána ministra, že chce riešiť predkladanou novelou Zákonník práce a naozaj reflektuje na niektoré praktické problémy v oblasti dočasného prideľovania zamestnancov práve agentúrami dočasného zamestnávania. Ukázalo sa totiž, že v súčasnosti platné pracovnoprávne predpisy umožňujú niektorým agentúram zneužívať ich postavenie, a, veru, podnikajú špekulatívnym spôsobom, čo určite s etickými princípmi nemá veľa spoločného. Vytvára sa tým nezdravé prostredie a práve poctivo podnikajúce subjekty nemajú šancu súťažiť a konkurovať na tomto trhu. V dôsledku tých nepoctivých praktík niektorých agentúr sú práve u nich zamestnaní ľudia znevýhodňovaní oproti zamestnancom, ktorí sú zamestnaní riadne u toho konečného zamestnávateľa. Teda sú znevýhodňovaní práve tí, ktorým by tieto agentúry mali pomôcť pri uplatnení sa na trhu práce. A časom, ako vidíme, nastala situácia, že niektorým agentúram sa v podnikaní darí až záhadným spôsobom. Taktiež chcem poukázať na skutočnosť, že na Slovensku funguje veľmi veľa agentúr dočasného zamestnávania. A keď to porovnáme s ostatnými krajinami, tak naozaj môžeme poukázať na ich enormný počet. Na Slovensku je ich okolo 1100, pričom napríklad v Španielsku s počtom obyvateľov 39 mil. funguje len 370 agentúr. Alebo v Rakúsku, kde je 8 mil. obyvateľov, funguje len 500 agentúr. Určite sú to údaje na zamyslenie. Myslím si, že v štádiu, keď máme... (Prerušenie vystúpenia časomerom. Potlesk.)
B. Bugár, podpredseda NR SR: (2006-02-03):
Pani poslankyňa bola jediná, ktorá sa prihlásila do tohto bodu programu. Vyhlasujem rozpravu o tomto bode programu za skončenú. Pardon, beriem späť, mýliť sa je ľudské, pán minister chce reagovať. Takže nech sa páči, pán minister Fronc, máte slovo.
Pellegrini, Peter, predseda NR SR (2015-05-06):
Pán kolega, a teraz zasa aj vy by ste mohli zas niekedy priznať, že, a ospravedlniť sa za niektoré procedurálne, ktoré prednášate, lebo naozaj nemajú absolútne žiadny súvis s rokovaním Národnej rady, ale okej. Pán predseda Šebej.
Kollár, Boris, predseda NR SR (2021-06-17):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jozefovi Hlinkovi.
Blaha, Ľuboš, poslanec NR SR (2012-09-27):
Pán kolega Dzurinda, oceňujem tú iniciatívu práve preto, že vychádza z empírie, že nevychádza z ideológie a z akéhosi apriorizmu. A práve preto by som rád nadviazal na to, čo ste spomínali u kolegu Mikloška. Mne sa páčila jeho reč v tom, že sa snažil byť vecný, neideologický, netendenčný, možno aj kontroverzný, ale snažil sa rozmýšľať slobodne a úprimne. Zatiaľ čo v prípade kolegu, ktorý je vyslovene v kontraste, Osuského. To bola čistá ideológia. To proste, pán kolega Osuský, nech sa deje v Bielorusku čokoľvek, on je automaticky proti a to je čistý apriorizmus, ideologizácia problému. A to by sme práve podporovať nemali. Čiže, naozaj, iniciatívu obsahovo, samozrejme, podporujeme. Podporujeme každý boj za demokraciu a ľudské práva, ale neideologizujme tento súboj a snažme sa vyhnúť práve tomu, čo tu predvádza pán kolega Osuský, takej lukašenkovčine. Ďakujem.
Bittó Cigániková, Jana, poslankyňa NR SR (2021-09-21):
No páni, ono, ja nehovorím, že nie je možné, že to ne... že to bude fu... že to nebude fungovať. Môže sa stať, že to nebude fungovať, ale teda snažím sa urobiť všetko pre to, aj kolegovia, aby to fungovalo, dokonca aj keď tu nebude naša vláda, aby to teda nejako fungovalo. Keď hovoríte, že sa bojíte korupcie, o tom, že sa skorumpujú, skorumpuje celá inštitúcia, a dnes sa nebojíte, že sa skorumpujú jednotlivci? A vaša odpoveď bude, že áno, pochopiteľne, aj ja mám tú istú obavu, a preto vravím, ja nehovorím, že sa nemôže stať, že niekto niekedy nepodľahne v budúcnosti, ale vravím, no pokiaľ vytvoríme podmienky ľuďom, ktorí celý život naozaj študovali a obetovali svoju profesionalitu a sú známi vo svojich kruhoch, a keď vytvoríme im podmienky aj platové na to, aby sem možno aj prišli, aby prišli možno aj z inej krajiny, aby tu urobili poriadok, tak takíto ľudia si nenechajú predsa svoju životnú kariéru a to, čo v živote vybudovali, a svoju česť a dobrý pocit a slobodu zničiť nejakou farmafirmou. Môžu byť takí, nehovorím, že nie, ale určite sú takí, že ktorí, ktorí, napríklad ja by som takáto bola, len na to nemám vzdelanie. A toto považujem ja totiž za najvyššiu slobodu, keď môžem byť spokojná sama sebou a konať slobodne a nikomu sa... nikomu nebyť zaviazaná, takže je to možné, že to nebude fungovať, ale, ale keď, keď sa dnes bojíte korupcie, teda keď sa bojíte korupcie pri HTA-čku, tak dnes to je horšie. A keď sa bojíte toho, že, že ako je to platené, tak dnes je to horšie. Ešte chcem reagovať na tú lotériu, pán Suja, ja, tam sme nehlasovali za, nevetovali sme to, vysvetlila som prečo. Pán minister zdravotníctva s tým súhlasil, minister financií s tým súhlasil, sú to ich rezorty, O. K, my sme si k tomu povedali svoje, ale parlament to schválil napriek tomu bez nás. A jednoducho takto sme sa k tomu postavili. Ale súhlasím s tým, že to teda bolo úplne zbytočné a že to boli vyhodené peniaze, áno. Ale to neznamená, že teraz nemáme robiť opatrenia, ktoré v budúcnosti pomôžu peniaze lepšie vynakladať.
Solymos, László, poslanec NR SR (2011-09-06):
Ďakujem pekne, pán predsedajúci. Vážená pani ministerka, pani poslankyne, páni poslanci, Výbor Národnej rady pre hospodárstvo, výstavbu a dopravu ma určil za spravodajcu k vládnemu návrhu zákona, ktorým sa mení a dopĺňa zákon č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (tlač 478). Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie. Konštatujem, že uvedený návrh spĺňa po formálno-právnej stránke náležitosti uvedené v § 67 a 68 zákona Národnej rady o rokovacom poriadku. Zo znenia návrhu zákona je zrejmý účel navrhovanej úpravy. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 19. augusta 2011 č. 476 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre hospodárstvo, výstavbu a dopravu. Za gestorský výbor navrhujem výbor pre hospodárstvo, výstavbu a dopravu. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte všeobecnú rozpravu, prosím.
Pleštinská, Zita, poslankyňa NR SR (2022-04-27):
Pán predseda, teraz by sme mali pristúpiť k hlasovaniu o bodoch spoločnej správy s odporúčaním gestorského výboru neschváliť, avšak o bode 39 nemôžeme dať hlasovať, lebo sme schválili bod 38 spoločnej správy, o bode 63 nemôžeme dať hlasovať, lebo sme schválili bod 61 spoločnej správy, o bode 99 nemôžeme dať hlasovať, lebo sme schválili bod 98 spoločnej správy, o bode 107 nemôžeme dať hlasovať, lebo sme schválili bod 231 spoločnej správy, o bode 115 nemôžeme dať hlasovať, lebo sme schválili bod 116 spoločnej správy, o bode 205 nemôžeme dať hlasovať, lebo sme schválili bod 204 spoločnej správy. Preto, pán predseda, dajte, prosím, hlasovať spoločne len o bodoch 112 a 210 zo spoločnej správy s odporúčaním gestorského výboru neschváliť.
Heger, Eduard, podpredseda vlády a minister financií SR (2020-11-05):
Ďakujem veľmi pekne. Kolegyne, kolegovia, keďže opäť sa jedná o druhé čítanie a je to hlavne o transpozícii smernice EÚ, tak, ak dovolíte, opäť teda nebudem opäť vysvetľovať to, čo sme si povedali pri prvom čítaní. Samozrejme, tak ako som povedal, ak plánujete vystúpiť, nech sa páči, rád si vypočujem, a ak nie, tak vás prosím o podporu. Ďakujem veľmi pekne.
Heger, Eduard, poslanec NR SR (2017-10-18):
Ďakujem pekne. Ja len nadviažem na to, čo bolo povedané predo mnou vo faktickej, pretože veľmi dobre to bolo vystihnuté. Ondro, ďakujem. Miro, ja si myslím, že je veľmi dobré, že si vystúpil práve teraz, lebo naozaj aj ten apel, ktorý si dal, a vôbec ten, navrátenie tej diskusie do konštruktívnej roviny je to, čo sme viac-menej očakávali do začiatku, neudialo sa to. Takže ja oceňujem jednak, že si priniesol ďalšie fakty, ale že si tam vložil aj takú tú dávku ľudskosti. A teda pripájam sa k tomu a zatiaľ teda vidíme, že už v písomnej rozprave sú zapísaní len opoziční poslanci, ale tak verím, že v tej ústnej ešte sa prihlásia prinajmenšom kolegovia z koalície, aby nám dali tie odpovede, na ktoré čakáme a kvôli ktorej sme aj túto schôdzu zvolávali, aby tá diskusia naozaj bola vecná. Ďakujem.
Viskupič, Marián, poslanec NR SR (2023-03-16):
Ďakujem pekne, pán predseda, dajte, prosím, hlasovať o tom, že Národná rada Slovenskej republiky berie na vedomie zdôvodnenie výšky hrubého dlhu a návrh opatrení na jeho zníženie.
Grendel, Gábor, podpredseda NR SR (2020-12-02):
Pán poslanec Susko.
Matovič, Igor, podpredseda vlády a minister financií SR (2022-12-01):
To je tá devina, tak? Dobre. Ďakujem veľmi pekne, pán poslanec, za otázku. Ministerstvo financií v rámci svojich legislatívnych úloh plánuje v roku ´23 predložiť novelu zákona o hazardných hrách, ktorej predmetom bude doriešenie záležitostí vyplývajúcich z programového vyhlásenia vlády. V záujme prevencie a obmedzenia hazardných hier ministerstvo financií plánuje zaviesť reguláciu, aby obce a mestá mohli ovplyvniť maximálny počet herní, kasín a herných prístrojov na svojom území. Práve z dôvodu prevencie ministerstvo financií plánuje obmedziť reklamu na hazardné hry v printových online a televíznych médiách. V tejto súvislosti sa plánuje aj zakázať umiestnenie herní a kasín v blízkosti autobusových a vlakových staníc. V oblasti použitia príjmov z odvodov z hazardných hier ministerstvo financií plánuje zaviesť osobitnú špecifikáciu, v zmysle ktorej bude ministerstvo financií musieť najmenej jeden milión eur z týchto príjmov každoročne pri tvorbe štátneho rozpočtu na príslušný rozpočtový rok vyčleniť na podporu liečby nelátkových závislostí. Z takejto podpory sa bude môcť napríklad financovať aj výskum v tejto oblasti. Každopádne ďakujeme veľmi pekne za záujem pri riešení tejto problematiky a naozaj máte dvere otvorené na ministerstve financií, každý človek, každý zástupca ľudu z tejto sály, ktorý chce akýmkoľvek spôsobom zmysluplným hazard regulovať, lebo vieme, že neúmerný hazard príliš nepomáha a môže veľakrát ústiť až do rozpadu rodín, čo určite nie je v našom záujme.
Kuffa, Štefan, poslanec NR SR (2014-09-19):
Konflikt na Ukrajine je veľmi závažnou vecou a my sme susediaca krajina a veľakrát mám taký pocit, akoby sme túto skutočnosť podceňovali. Ja som z východného Slovenska a tie hranice máme naozaj veľmi, veľmi blízko. Veľmi ma to mrzí, že tento konflikt tam je. Konflikt začal odmietnutím podpísania asociačnej dohody medzi Ukrajinou a Európskou úniou. Ale to neznamená, že budeme súhlasiť s tým, čo sa ako dialo. Ja ten Majdan nebudem schvaľovať. Nebudem schvaľovať, pán kolega, toto sme mali násilie tam odsúdiť, a pred štvrťrokom, teraz máme vyzvať bojujúce strany, to sú tí separatisti a ukrajinské vojská, aby nebojovali a nevraždili sa. Nesmejme sa z toho. Faktom je pravda to, že Ukrajinci sa vraždia medzi sebou. Toto je pravda. To je pravda, do koho strieľajú? Ja neviem o tom, že by tam boli nejaké iné ďalšie živly, možno že sú, chodia aj zo zahraničia, však samozrejme, že to tak je. Ten Irak, ktorý si spomenul tak ako medzi zubmi, tak ja som tuná tak trošku nahlas zafrflal, keď pán kolega Dzurinda tu rozprával, som ho vyrušil, ja som ho nechcel vyrušiť, sa ospravedlňujem, ešte som sa zabudol ospravedlniť, ale zafrflal som na to, že akú demokraciu sme tam nastolili. Vraždia sa tam ľudia, že sú tam bombové atentáty – toto je tá demokracia, ktorá tam je? A keď chceme byť spravodliví, ja som to už tuná povedal, kde sme boli všetci, kde bolo medzinárodné spoločenstvo, keď sa ľudia vraždili vo Rwande? Milión ľudí za mesiac sa tam vyvraždilo. Ako sme sa postavili proti, kde sme všetci boli? Toľko kriku. Ja teraz som veľmi pozorne sledoval aj to Škótsko a ich snahy za osamostatnenie a tak som si to naozaj k tej Ukrajine. Tuná to prebiehalo takou pokojnejšou formou, ale prečo by nemohli rozhodnúť aj Škóti o svojej samostatnosti, rovnako ako to prebehlo aj na Kryme? My sa tvárime, že na východe Ukrajiny je pokoj. Tam vraždia nevinných ľudí – a to mi vadí!
Mierna, Anna, poslankyňa NR SR (2022-10-20):
Tak isto, keď môžem poprosiť, vo štvrtok na budúci týždeň o 11. hodine. Ďakujem pekne.
Kočiš, Eduard, poslanec NR SR (2020-06-03):
Ďakujem pekne, pán predsedajúci. Pán podpredseda Šeliga, obhajovať zločiny vojenskej organizácie NATO je, myslím si, z vášho postu podpredsedu Národnej rady dosť úbohé. NATO, je to zločinecká organizácia, ktorá všade, kde vstúpi, všade vraždí, všade plieni a zostáva po nich jednoducho iba potopa. Táto organizácia nemá záujem konať dobro, šíriť mierovú politiku, ale naopak. Táto organizácia na čele so Spojenými štátmi americkými si neustále musí dokazovať svoju suverenitu, svoju chuť a neskonalú túžbu po majetku či zemi niekoho iného. Predrečník, resp. kolega Marek Kotleba krásne pomenoval zločiny z roku... (Prerušenie vystúpenia predsedajúcim.)
Kollár, Boris, predseda NR SR (2022-09-20):
Ďakujem. Pýtam sa, či sa chce niekto prihlásiť do rozpravy ústne. Ak nie, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči, pán minister, máte slovo.
Vašečka, Richard, poslanec NR SR (2024-06-14):
Ďakujem. Asi to nestihnem v rámci faktickej, ale veď uvidím. Vecne, vy vystupujete, pani poslankyňa, veľmi tak decentne a máte taký štýl, ktorý, ktorý vyzerá byť taký seriózny, ale skúste si to vypočuť. A ja by som to zhodnotil asi tak, teraz nie ako pedagóg alebo politik, lebo to som zvyknutý profesionálne nebrať veci osobne, ale napríklad ako zástupca rodičov. Niekoľko vecí bolo urážlivých, čo ste povedali. Poviem vám aké. Napríklad že ide o zaostávanie, civilizačné zaostávanie. To znamená, že vy ste vpredu, niekto je pozadu a ďalšia vec, že rodičia sú vlastne nekompetentní, čo sa týka sexuálnej výchovy ich detí. A ďalšia vec, ktorá je. Veľmi dobre, že ste to tak rozobrali, môžem aj ja veľmi konkrétne to rozobrať. Vy hovoríte o nejakom inom návrhu. My sa nesporíme o tom, či je dobrá sexuálna výchova, teraz nehovorím o predmete, ale vôbec, že vychovávať deti v oblasti sexuality, o tom sa vôbec nesporíme. A či je dobré ich vychovať v škole, o tom sa vôbec nesporíme, také niečo existuje, prebieha to, to je úplne v poriadku. Nič nezakazujeme, nič nerušíme týmto návrhom zákona a vy to veľmi dobre viete. Vy ste povedali o mne osobne, že som reagoval tak, že asi som to nepochopil, čo ste hovorili. Ja som to veľmi dobre pochopil, vy úmyselne reagujete na niečo a podsúvate niečo, čo nie je pravda, čo nie je obsahom návrhu tohto zákona. My nerušíme, nezakazujeme sexuálnu výchovu. My akurát v reakcii na excesy, ktoré sa udiali hlavne formou externých prednášok, chceme, aby rodičia o tom vedeli a dávali informovaný súhlas, ktorý už dnes existuje pri mnohých veciach. To je všetko. Ostatné v závereč... (Prerušenie vystúpenia časomerom.)
K. Tóthová, poslankyňa: (2008-06-17):
A po ďalšie. Pán poslanec, vôbec nesúhlasím s tým, čo ste hovorili, aká ste vy konštruktívna opozícia, kontrolujete, je to vaša úloha. Áno, je vaša úloha kontrolovať, upozorňovať, ale nevnímate, že niekedy až deštrukčne oponujete všetko hlava-nehlava? Opakujem, deštrukčne, hlava-nehlava všetko kritizujete. Posledný argument vám môžem uviesť so zákonom o zákaze pitia maloletým a mladistvým, čo sme dali s pani poslankyňou Muškovou, symbolický prípitok. No ako ste tu všetci rozvádzali, aká je to hlúposť, ako je to nemožné, doslova ste z toho robili vtipy, čo si tie dve poslankyne vymysleli, ako sa to bude kontrolovať, žiadne rozumné argumenty nezabrali. A vidíte, cirkvi sa ozvali, ozvali sa maturanti a podobne. A bolo konštatované, že takéto ustanovenie chýba. Takže k tej kritike. Áno, je to vaša úloha, ale musí byť konštruktívna, nie deštruktívna, hlava-nehlava, len aby sme kritizovali. To skutočne k rozvoju tejto spoločnosti neprispeje.
Farkašovský, Karol, poslanec NR SR (2017-01-31):
Ja pokračujem v objavovaní pozitív, ďakujem pekne za tento príspevok, pán kolega. Bol to zaujímavý návrh, ktorý ste tam predostreli vo svojom vystúpení v rámci rozpravy, a síce o zaregistrovaní cirkví, ale nedávaní dotácií zo štátneho rozpočtu, aspoň takto som tomu rozumel. Ak by som ale čisto teoreticky a hypoteticky pristúpil na takýto variant, myslíte si, že by to nebola diskriminácia, ak zaregistrujem a na druhej strane nedám zo štátneho rozpočtu prostriedky, ktoré, na ktoré majú legitímny nárok. To je moja otázka. Ďakujem.
P. Paška, predseda NR SR: (2007-07-03):
(Hlasovanie.) 139 prítomných, 83 za, 56 proti. Tento pozmeňujúci návrh sme schválili. Ďalej.
Fronc, Martin, poslanec NR SR (2011-09-07):
Ďakujem pekne. Ja som neporozumel tomu príkladu, pán kolega. Ako mohol starosta šetriť peniaze obce na plate učiteľa, keď nie je škola financovaná ani učiteľ financovaný z peňazí obce, ale z iných prostriedkov? A prepúšťať ich, to tiež dobre neviem, ako to mohol robiť, pretože pokiaľ viem, školy majú právnu subjektivitu a priamo nie je obec ich zamestnávateľom. Ďakujem.
Danko, Andrej, predseda NR SR (2020-02-21):
Všetkých prvých tých troch v skrátenom legislatívnom ihneď. Áno? Dobre. Alebo tak, ako je to, ako je to citované, po prerokovaní všetkých bodov. Áno?
Blanár, Juraj, podpredseda NR SR (2021-06-25):
Teraz udeľujem slovo pánovi poslancovi Tomášovi Tarabovi v rozprave a po ňom vystúpi pán poslanec Martin Čepček. Pán poslanec, nech sa páči.
Bugár, Béla, podpredseda NR SR (2010-12-10):
Pani spravodajkyňa, chcete zaujať stanovisko? Nech sa páči.
Podmanický, Ján, poslanec NR SR (2012-09-13):
Ďakujem za slovo. Vážená pani podpredsedníčka, vážený pán minister, vážené panie poslankyne, vážení páni poslanci, dovoľte mi, aby som podľa § 73 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky vystúpil v prvom čítaní k vládnemu návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony, tlač 186, ako spravodajca určený Výborom Národnej rady Slovenskej republiky pre sociálne veci uznesením č. 20 zo 6. septembra 2012 a podal spravodajskú informáciu k návrhu zákona. Predseda Národnej rady Slovenskej republiky rozhodnutím č. 171 z 23. augusta 2012 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Návrh zákona je predkladaný z dôvodu plnenia Programového plnenia vlády Slovenskej republiky na roky 2012 až 2016 a zároveň je v súlade s Plánom legislatívnych úloh vlády Slovenskej republiky na druhý polrok 2012. Cieľom predloženého vládneho návrhu zákona je presadzovanie rovnováhy uplatňovania práv a im korešpondujúcich povinností medzi zamestnancom a zamestnávateľom, ako aj vytváranie dôstojných pracovných podmienok. Návrh zákona vychádza z pracovného práva Európskej únie, práva Rady Európy, z dohovorov Medzinárodnej organizácie práce, ktorými je Slovenská republika viazaná. Navrhovaná právna úprava je v súlade s Ústavou Slovenskej republiky. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku Národnej rady a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti, Výboru Národnej rady Slovenskej republiky pre obranu a bezpečnosť, Výboru Národnej rady Slovenskej republiky pre ľudské práva a národnostné menšiny a Výboru Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do tridsať dní a v gestorskom výbore do tridsať dva dní od prerokovania návrhu zákona v Národnej rade Slovenskej republiky. Pani predsedajúca, ďakujem, skončil som svoju spravodajskú informáciu. Prosím, otvorte rozpravu k návrhu zákona.
Laššáková, Jana, podpredsedníčka NR SR (2015-11-26):
Takže nech sa páči, pokračujte.
Mikloš, Ivan, poslanec NR SR (2013-10-24):
Ďakujem pekne. Pán poslanec Valocký, no mňa tiež zaujalo to, čo kolegu Sulíka, že vy ste hovorili, že tá pomoc by vlastne bola rovnako zabezpečená, keby boli aj v Bratislave, aj v Trenčíne tie vrtuľníky, a že to bolo sanitkou nakoniec ešte lepšie. A potom základná otázka znie, načo potom máme sedem tých vrtuľníkov, resp. tých miest, odkiaľ letia, a nie päť? Ale to už spomínali viacerí kolegovia. Takže vlastne chcem vám len odpovedať, lebo vy ste okrem iného povedali, že minister obrany, minister zdravotníctva, že tam je riskantné, že teda má niesť politickú zodpovednosť, ak sa udeje nejaké nešťastie, ale že u ministra financií to tak nie je. Tak potom vám chcem povedať, že, áno, rezorty sú rôzne. V niektorých rezortoch je väčšie riziko, že sa niečo také môže stať, v iných je to riziko menšie. Ale myslím, že u financií ste si práve nevybrali dobre, pretože neviem, či to viete, ale ministerstvo financií má vo svojej organizačnej zložke začlenené tiež ozbrojené sily, a to colnú službu, a v rámci ktorej sa tiež môže stať, že k nejakému nešťastiu, takisto ako v iných v ozbrojených zložkách, dôjsť, dôjsť môže. Takže to, že sa nevyznáte v štruktúre ministerstva financií, to vám ani nevyčítam a je to možno aj prirodzené, ale pokiaľ viem, ste lekár a riaditeľ nemocnice a vaše výroky, ktoré sa týkali tohto, boli zarážajúce a nepochopiteľné. Čiže ešte raz aj pre tých, ktorí tomu neporozumeli. Ten zásadný problém by tu bol, aj keby sa to nešťastie nestalo, a bol by v tom, že jednoznačnou vinou ministerstva zdravotníctva, a teda z politickej zodpovednosti ministerky Zvolenskej, bola z dvoch sedmín znefunkčnená letecká záchranná služba v priebehu piatich dní. A zároveň aj k nešťastiu došlo. Takže to je tá podstata problému, ktorú stále nechcete alebo neviete pochopiť.
Šuca, Peter, poslanec NR SR (2022-04-29):
Ďakujem pekne za slovo, vážený pán predsedajúci. Lacko, ja by som ti chcel poďakovať za tvoje vystúpenie, tvoje vystúpenia sú pragmatické, konkrétne a vecné. Na celej tejto diskusii je zaujímavá jedna vec. Koaliční poslanci hovoria, že my vieme, ako budú hlasovať. Čakal by som, že v rozprave vystúpi viac koaličných poslancov, aby nás pod ťarchou svojich argumentov presvedčili, že máme hlasovať za vydanie Roberta Fica do kolúznej väzby, predsedu najsilnejšie opozičnej strany, poslanca Národnej rady. No, žiaľbohu, vystúpili len dvaja poslanci v rozprave – pani poslankyňa Zemanová a pán poslanec Šeliga. Musím povedať, že pozorne som jeho vystúpenie sledoval, lebo bolo veľmi kultivované, až som mal skoro tendenciu uveriť. Čiže platí to, čo som už povedal vopred niekoľkokrát, že je rozhodnuté, ako dopadne Robert Fico, presne tak ako dopadol Robert Kaliňák, na základe vykonštruovaného uznesenia alebo nadkvalifikovaného skutku, v princípe prečinu, z ktorého vyrobili zločineckú skupinu. Myslím si, že toto je spravodlivosť vládnej koalície v ich prevedení, tak ako si ty správne konštatoval, že spravodlivosť na Slovensku neexistuje. Majú vlastnú spravodlivosť, majú vlastných sudcov, majú vlastných vyšetrovateľov, a tak to aj so Slovenskom dopadne. Ďakujem pekne.
P. Hrušovský, predseda NR SR: (2004-03-12):
(Hlasovanie.) 134 prítomných, 72 za návrh, 11 proti, 51 sa zdržalo. Návrh sme schválili. Otváram rozpravu. Pýtam sa prítomných pánov poslancov, či sa chce niekto prihlásiť a vystúpiť v rámci tretieho čítania. Nie. Vyhlasujem rozpravu za skončenú. Pristúpime k hlasovaniu o vládnom návrhu zákona, ktorým sa mení a dopĺňa zákon č. 95/2002 Z. z. o poisťovníctve a o zmene a doplnení niektorých zákonov v znení zákona č. 430/2003 Z. z. (tlač 510), so schválenými a pozmeňujúcimi návrhmi ako o celku. Prezentujme sa, páni poslanci, a hlasujme. (Hlasovanie.) 132 prítomných, 67 za návrh, 22 proti, 43 sa zdržalo. Návrh sme schválili. Pán predseda výboru pre sociálne veci a bývanie požiadal o slovo. Nech sa páči. Zapnite pána poslanca Tkáča. V. Tkáč, poslanec: Pán predseda, kolegyne, kolegovia, pokiaľ ide o pripomienky pani poslankyne Edit Bauer v treťom čítaní z hľadiska legislatívnotechnického, výbor pre sociálne veci a bývanie jednomyseľne podporuje tieto pripomienky, pretože majú len legislatívnotechnický charakter a spĺňajú všetky znaky tretieho čítania.
Nemky, Martin, poslanec NR SR (2019-06-27):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Glváč, Martin, podpredseda NR SR (2018-02-02):
Ďakujem. S faktickou poznámkou nikto. Vyhlasujem rozpravu za skončenú. Pán navrhovateľ, máte záujem vystúpiť? Nie je tomu tak. Áno? Tak nech sa páči.
Bugár, Béla, podpredseda NR SR (2018-02-08):
Nech sa páči, prezentujme sa a hlasujme o návrhu prerokovať tento návrh zákona v treťom čítaní. (Hlasovanie.) Prítomných 138 poslancov, za 113, proti 19, zdržali sa 5, 1 nehlasoval. Konštatujem, že sme v treťom čítaní . Otváram rozpravu v rámci tohto čítania. Ako vidím, nehlási sa nikto do rozpravy, preto ju vyhlasujem za skončenú. Pán spravodajca.
Kollár, Boris, predseda NR SR (2023-03-22):
Ďakujem pekne. Pán poslanec Susko.
P. Paška, predseda NR SR: (2007-09-04):
Na základe rozhovoru aj s predstaviteľmi poslaneckých klubov sme sa dohodli, že poslanecké grémium bude počas obedňajšej prestávky. Chcem požiadať nielen vás, ale aj návštevníkov na balkóne, aby, samozrejme, nerušili priebeh rozpravy 12. schôdze. A prosím teraz, aby sme ďalej v korektnom duchu pokračovali v rozprave. Pán poslanec Frešo, máte pravdepodobne faktickú, nie procedurálny. Procedurálny návrh máte? (Odpoveď z pléna.) Faktickú máte. Dobre. Tak poprosím, vás, aby ste dali pánovi poslancovi dve minúty na faktickú poznámku. Budeme pokračovať. Ďakujem pekne. Nech sa páči, pán Frešo.
Mizík, Stanislav, poslanec NR SR (2022-02-11):
Ďakujem za slovo. Marek trošku ťa opravím, ja som neučil jeho deti, s jeho synom som učil, jeho syn učil náboženstvo na tej škole, takže tak, aby som to dal na pravú mieru. A chcem povedať, že napríklad teraz je tomu štyri dni, keď ma zasypali, zbombardovali mi dom telefonátmi, občania z geta, ktorí žijú pri revúckom gete, nemajú pokoja, nemajú života tam. Jednoducho naposledy im pokradli drevo, lebo v tých činžiakoch sa kúri s drevom. Pokradli im drevo. Samozrejme, rodičia posielali tie deti kradnúť. Čiže aj keby policajti ich priamo dolapili s tými polenami, nič by sa nestalo, pretože dieťa malo jedenásť, dvanásť, trinásť rokov. Vždy si to vedia vyrátať tak, aby dieťa nebolo trestne stíhateľné a aby ani rodičia neboli postihnutí. On sa bude brániť: Ja som nič ne... Ja som ho posielal kradnúť? Čiže takýto je systém. Je to ťažko dokázateľné. Preto dvanásť rokov. Sto percent dvanásť rokov. Ďakujem.
Bublavý, Dušan, poslanec NR SR (2014-05-29):
V rozprave, áno, pardon. Pozmeňujúce a doplňujúce... (rečník si nasadil okuliare), tak je aj potrebné okuliare, takže, aby sa... (smiech v sále), takže, starneme, takže aj okuliare treba používať. Pozmeňujúce a doplňujúce návrhy podali poslanci v poradí: Pavol Zajac, Gábor Gál, Martin Poliačik, Miroslav Kadúc, Igor Hraško, Lucia Nicholsonová, Ján Mičovský, Martin Poliačik, Radoslav Procházka a Dušan Bublavý. (Reakcia z pléna.) Pán Beblavý k inému zákonu podával. Pán predseda, dajte najprv hlasovať o návrhu poslanca Miroslava Kadúca podľa § 73 ods. 3 písm. a) vrátiť návrh zákona navrhovateľovi na dopracovanie.
Bugár, Béla, podpredseda NR SR (2017-02-07):
Pán poslanec Goga.
Gašpar, Tibor, poslanec NR SR (2024-02-08):
Budeme hlasovať o bode 25 druhého pozmeňujúceho návrhu poslanca Galka.
Mikloš, Ivan, podpredseda vlády a minister financií SR (2010-10-14):
Už ste kľudný? Môžem? Dobre. Takže čo sa týka NADSME. Neustále sa tu spomína meno pána Berthotyho, ktorý tam mal čosi urobiť také magické, že pán minister Jahnátek, tak schopný člen vlády ako bol pán minister Jahnátek, štyri roky s tým nevedel ani pohnúť. Ale, keď s tým pán Jahnátek nevedel pohnúť, ako je možné, pán Berthoty pôsobil zhruba rok na pozícii v tejto inštitúcii, keď tam bol ešte, keď tam bol už ministrom, keď zodpovedným ministrom za túto inštitúciu bol pán Jahnátek. Po roku... Pán Jahnátek, a už naozaj nevykrikujte, ja počkám, kľudne, nech sa páči... (Prerušenie vystúpenia predsedajúcim.)
Bugár, Béla, podpredseda NR SR (2016-09-21):
Teraz otváram možnosť sa prihlásiť ústne do rozpravy a pýtam sa, či má niekto záujem. Nie, vyhlasujem rozpravu za skončenú. Nech sa páči, pani navrhovateľka, máte slovo.